rejauldu/bengali-wikipedia huggingface dataset:
রুডল্ফ জ্যানসে ফন ভুরেন (; জন্ম: ২০ সেপ্টেম্বর, ১৯৭২) উইন্ডহুক এলাকায় জন্মগ্রহণকারী চিকিৎসক ও পরিবেশবাদী এবং প্রাক্তন নামিবীয় আন্তর্জাতিক ক্রিকেটার। নামিবিয়া ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে ২০০০-এর দশকের সূচনালগ্ন পর্যন্ত নামিবিয়ার পক্ষে আন্তর্জাতিক ক্রিকেটে অংশগ্রহণ করেছেন।   খেলোয়াড়ী জীবন  সমগ্র খেলোয়াড়ী জীবনে পাঁচটিমাত্র ওডিআইয়ে অংশগ্রহণ করেছেন রুডি ফন ভুরেন। ১৬ ফেব্রুয়ারি, ২০০৩ তারিখে কিম্বার্লিতে পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ৩ মার্চ, ২০০৩ তারিখে ব্লুমফন্তেইনে নেদারল্যান্ডস দলের বিপক্ষে সর্বশেষ ওডিআইয়ে অংশ নেন তিনি।  ক্রিকেট বিশ্বকাপের পাঁচ খেলায় তিনি মিশ্র সফলতা পান। তন্মধ্যে, ড্যারেন লেহম্যানের এক ওভার থেকে তৎকালীন ২৮ রান সংগ্রহের রেকর্ড গড়েন। প্রথম নামিবীয় বোলার হিসেবে একদিনের আন্তর্জাতিকে পাঁচ-উইকেট লাভের কৃতিত্ব প্রদর্শন করেন। ইংল্যান্ডের বিপক্ষে এ সাফল্য পেয়েছিলেন তিনি।  ২০০৩ সালের ক্রিকেট বিশ্বকাপ ও রাগবি ইউনিয়ন বিশ্বকাপে নিজ দেশের প্রতিনিধিত্ব করে বেশ পরিচিতি লাভ করেন। এরফলে, ক্রিকেট ও রাগবি ইউনিয়নের বিশ্বকাপে একই বছরে অংশ নিয়ে প্রথম ও একমাত্র ব্যক্তি হিসেবে অংশ নেন।The ten greatest sporting all-rounders – Guardian Unlimited  রাগবি খেলায় ফ্লাই-হাফ অবস্থানে খেলতেন। নামিবিয়ার রাগবি বিশ্বকাপ দলের অংশ নেন। তবে, অধিকাংশ সময়ই তিনি আঘাতগ্রস্ত ছিলেন। পূর্বতন চ্যাম্পিয়ন অস্ট্রেলিয়ার বিপক্ষে তার দল ১৪২-০ ব্যবধানে পরাভূত হয়। কিন্তু, রোমানিয়ার বিপক্ষে পরিবর্তিত খেলোয়াড় হিসেবে ইতিহাস গড়েন তিনি।   ব্যক্তিগত জীবন  ব্যক্তিগত জীবনে বিবাহিত তিনি। ডিসেম্বর, ২০০০ সালে নামিবীয় পরিবেশবাদী মারলিস ফন বুরেনের সাথে পরিণয়সূত্রে আবদ্ধ হন। তারা উভয়ে এন/আন কু সি ওয়াইল্ডলাইফ স্যাঙ্কচুয়ারি পরিচালনা করছেন। এছাড়াও, নামিবীয় রাষ্ট্রপতি ড. হেগ গেইনগবের ব্যক্তিগত চিকিৎসকের দায়িত্বে রয়েছেন।  ২০০৫ সালে মারলিসকে সাথে নিয়ে তাদের দীর্ঘদিনের বন্ধু ক্রিস হিউনিসের সহযোগিতায় উইন্ডহোকের ৪২ কিলোমিটার দূরবর্তী এলাকা ওভুয়ুতে খামার ক্রয় করেন। সেখানে তারা এন/আন কু সি (নানকুসে) নামীয় সংরক্ষিত পর্যটন সংস্থা গঠন করেন। অ্যাঞ্জেলিনা জোলি ও নামিবিয়ায় জন্মগ্রহণকারী কন্যা শিলো’র সাথে এ সংস্থার বেশ জোড়ালো সম্পর্ক রয়েছে। এন/আন কু সি ওয়াইল্ডলাইফ স্যাঙ্কচুয়ারি ২০০৭ সালে সর্বসাধারণের জন্যে উন্মুক্ত করে দেয়া হয়।   তথ্যসূত্র    আরও দেখুন   মিচেল স্যান্টনার  আরশাদ আইয়ুব  ক্রিকেট ও রাগবি ইউনিয়ন খেলোয়াড়দের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ      Rudie van Vuuren  at Rugby Heaven Rudi van Vuuren at BBC Sport Naankuse website Rudie and Marlice van Vuuren, help orphaned and injured wildlife through N/a’an ku sê sanctuary in Namibia  বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:নামিবীয় ক্রিকেটার বিষয়শ্রেণী:নামিবিয়ার একদিনের আন্তর্জাতিক ক্রিকেটার
মজলিসে দাওয়াতুল হক বাংলাদেশ বাংলাদেশের একটি বৃহত্তর অরাজনৈতিক দাওয়াতি সংগঠন। ঢাকার জামিয়া ইসলামিয়া দারুল উলুম মাদানিয়ায় এর মূল কেন্দ্র অবস্থিত। সংগঠনটির প্রধানকে বলা হয় আমীরুল উমারা। এর বর্তমান আমীরুল উমারা মাহমুদুল হাসান। আবরারুল হক হক্কীর হাত ধরে এই সংগঠনের চর্চা শুরু হয়। এটি প্রতিষ্ঠায় মুহাম্মদুল্লাহ হাফেজ্জী ও হাকিম মুহাম্মদ আখতার গুরুত্বপূর্ণ ভূমিকা পালন করেন। এটি বিংশ শতাব্দীতে ভারতীয় উপমহাদেশে সংগঠিত উল্লেখযোগ্য ধর্মীয় আন্দোলন সমূহের মধ্যে অন্যতম।   ইতিহাস  আশরাফ আলী থানভী ইসলামের দৃষ্টিতে সমাজের পাঁচটি সমস্যা চিহ্নিত করে তা সমাধান করার জন্য ১৯৩৯ সালে মজলিসে দাওয়াতুল হকের সূচনা করেন। তারপর তার শিষ্যদের নিজ নিজ এলাকায় এই সংগঠনের আলোকে কাজ করার নির্দেশ দেন। বাংলা অঞ্চলে আতহার আলী, শাহ আবদুল ওয়াহহাব, শামসুল হক ফরিদপুরী প্রমুখ এই কাজ চালিয়ে যান। ঢাকায় এই কাজ শুরু করেন মুহাম্মদুল্লাহ হাফেজ্জী। শেষ বয়সে হাফেজ্জী নিজের বার্ধক্যের কথা চিন্তা করে থানভীর আরেক খলিফা আবরারুল হক হক্কী ও হাকিম মুহাম্মদ আখতারকে বাংলাদেশে আসার আমন্ত্রণ দেন। ১৯৮১ সালে তারা উভয়ই বাংলাদেশে আগমণ করেন। হাফেজ্জী নিজের শিষ্যদের তাদের হাতে বায়আত হয়ে যাওয়ার নির্দেশ দেন।। তারপর সংগঠনটির কাজ আরও গতিশীল হয়। ১৯৯৩ সালের ২৪ এপ্রিল আবরারুল হক হক্কী ২য় বারের মত বাংলাদেশে আসেন। তখন তিনি সংগঠনের ১৩টি হালকা গঠন করেন। প্রত্যেক হালকার জন্য একজন আমীর ও একজন নায়েবে আমীর নিধার্রণ করে কার্যক্রম পরিচালনার পরামর্শ দেন। তারপর তিনি মাহমুদুল হাসানকে আমীরুল উমারা বা আমীরদের আমীর মনোনীত করেন। তখন থেকে মাহমুদুল হাসানের তত্ত্ববধানে সংগঠনটির কার্যক্রম পরিচালিত হয়ে আসছে।   লক্ষ্য ও উদ্দেশ্য  সংগঠনটির মৌলিক উদ্দেশ্য মানবজীবনের সকল ক্ষেত্রে মুহাম্মদ (স.)-এর সুন্নত ও আদর্শের প্রতিফলন ঘটানো। থানভীর রচিত গ্রন্থসমূহে বিশেষত দাওয়াতীদ্দায়ী, তাফহীমুল মুসলিমীন, তানজীমুল মুসলিমীন এবং আবরারুল হক হক্কীর রচিত আশরাফুন্নেজামে সংগঠনটির বিস্তারিত লক্ষ্য-উদ্দেশ্য ও কর্মসূচী বিদ্যমান রয়েছে।   কর্মসূচি  এই সংগঠনের কর্মসূচির মধ্যে রয়েছে:  মানবজীবনের প্রাত্যহিক কাজ সমূহের সুন্নত তরিকার বাস্তব প্রশিক্ষণ প্রদান।  মক্তব প্রতিষ্ঠা, বয়স্ক এবং মহিলাদের তালিম তরবিয়তের উপযুক্ত ব্যবস্থাপনা।  কুরআনের বিশুদ্ধ পাঠ, প্রয়োজনীয় সূরা মশক করানো, দোয়া এবং জরুরী মাসলা-মাসায়েল শিক্ষাদান।  শিরক-বিদআত দমনে ওয়াজ মাহফিলের মাধ্যমে মুসলমানদেরকে উদ্ধুদ্ধ করা এবং এ কাজের জন্য স্বতন্ত্র জামাত তৈরী করা।  এ সমস্ত কর্মসূচি বাস্তবায়নের জন্য রয়েছে মজলিসুল উমারা, থানা ভিত্তিক হালকা, মজলিসে আম, কর্মী মজলিস, গাশতী মজলিস, ইসলাহি মজলিস, তরবিয়তুল মুআল্লিমীন, মজলিসুল ইফতা, মজলিসুল উলামা ওয়াল আইম্মা।  ওয়াজ মাহফিল আয়োজনে এটি সবচেয়ে কঠোর নীতি পালন করে। বাড়তি কিছু সংযোজন থেকে বিরত থাকে। তার মধ্যে রয়েছে: ওয়াজের জন্য মসজিদ বা মাদ্রাসা বেছে নেওয়া, রাস্তা বন্ধ করে মাহফিল না করা, সীমাবদ্ধ এলাকায় মাইক বসানো, বেশি রাত অবধি মাহফিল না করা, বয়ানের জন্য হাদিয়া বা সম্মানী পেশ না করা, অনুমতি ছাড়া খাবারের আয়োজন না করা, বক্তার আগমনে স্লোগান না দেওয়া, মঞ্চে আলোকসজ্জা না করা ইত্যাদি।  আরও দেখুন   দেওবন্দি সংগঠনের তালিকা   তথ্যসূত্র  উদ্ধৃতি  গ্রন্থপঞ্জি       বিষয়শ্রেণী:দেওবন্দি সংগঠন বিষয়শ্রেণী:ইসলামি সংস্থা বিষয়শ্রেণী:১৯৮০-এর দশকে প্রতিষ্ঠিত বিষয়শ্রেণী:মজলিসে দাওয়াতুল হক বিষয়শ্রেণী:বাংলাদেশ ভিত্তিক ইসলামি সংগঠন বিষয়শ্রেণী:বাংলাদেশে ইসলাম বিষয়শ্রেণী:সুন্নি ইসলামপন্থী দল বিষয়শ্রেণী:ঢাকা ভিত্তিক সংগঠন
শ্যামক দাবর (জন্ম: ১৯ অক্টোবর, ১৯৬১) হলেন একজন ভারতীয় কোরিওগ্রাফার। যে সকল নৃত্যশিল্পী প্রথম ভারতে সমসাময়িক জ্যাজ ও পাশ্চাত্য শৈলীর নাচের প্রচলন ঘটান, শ্যামক তাদের অন্যতম।Shiamak Davar, The Times of India, 10 December 2002 তিনি ছিলেন মেলবোর্ন ও দিল্লিতে অনুষ্ঠিত কমনওয়েলথ গেমসের কোরিওগ্রাফি পরিচালক।A Slice of India at C'wealth Games, The Times of India, 16 March 2006  তথ্যসূত্র  বহিঃসংযোগ  Shiamak Davar's Homepage  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের নৃত্যশিল্পী বিষয়শ্রেণী:ভারতীয় চলচ্চিত্র নৃত্য পরিচালক বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় নৃত্য পরিচালক বিষয়শ্রেণী:মুম্বইয়ের শিল্পী
বঙ্গবন্ধু সেতু পশ্চিম থানা বাংলাদেশের সিরাজগঞ্জ জেলার অন্তর্গত সিরাজগঞ্জ সদর উপজেলার একটি থানা।   পটভূমি  যমুনা বহুমুখী সেতু বা যমুনা সেতু বাংলাদেশের যমুনা নদীর উপরে অবস্থিত একটি সড়ক ও রেল সেতু। ৪.৮ কিলোমিটার দৈর্ঘ্য বিশিষ্ট এই সেতুটি বাংলাদেশ এবং দক্ষিণ এশিয়ার দ্বিতীয় দীর্ঘতম সেতু। ১৯৯৮ সালে এর নির্মাণ কাজ শেষ হয়। এটি যমুনা নদীর পূর্ব তীরের ভূঞাপুর (টাঙ্গাইল) এবং পশ্চিম তীরের সিরাজগঞ্জ জেলাকে সংযুক্ত করে। এটি বিশ্বে ১১তম এবং এশিয়ার ৬ষ্ঠ দীর্ঘতম সেতু। যমুনা বাংলাদেশের প্রধান তিনটি নদীর মধ্যে বৃহত্তর এবং প্রবাহিত জল আয়তানিক পরিমাপের দিক থেকে বিশ্বে পঞ্চম বৃহত্তম। সেতুটি বাংলাদেশের পূর্ব এবং পশ্চিম অংশের মধ্যে একটি কৌশলগত সংযোগ প্রতিষ্ঠিত করে। এটি অত্র অঞ্চলের জনগণের জন্য বহুবিধ সুবিধা বয়ে আনে, বিশেষত অভ্যন্তরীণ পণ্য এবং যাত্রী পরিবহন ব্যবস্থা দ্রুত করে। পরবর্তীতে এই সেতুর নামকরণ করা হয় বঙ্গবন্ধু সেতু। যমুনা সেতু স্থাপনের জন্য প্রথম উদ্যোগ নেয়া হয় ১৯৪৯ সালে। মাওলানা আবদুল হামিদ খান ভাসানী প্রথম এ উদ্যোগ নেন। কিন্তু তখন তা বাস্তবায়ন করা সম্ভব হয়নি। ১৯৯৪ সালের ১৫ অক্টোবর এর কাজ শুরু হয় এবং ১৯৯৮ সালের ২৩ জুন যান চলাচলের জন্য উন্মুক্ত করা হয়। পরবর্তীতে পশ্চিম তীরে একটি থানা ঘোষণা করা হয়, যা বঙ্গবন্ধু সেতু পশ্চিম থানা নামে পরিচিত।   প্রশাসনিক এলাকাসমূহ  যমুনা সেতুর পশ্চিম তীরবর্তী সিরাজগঞ্জ সদর উপজেলার ১টি ইউনিয়ন ও কামারখন্দ উপজেলার ১টি ইউনিয়নের প্রশাসনিক কার্যক্রম যমুনা সেতু পশ্চিম থানার অধীন।  ইউনিয়নসমূহ:  ১০নং সয়দাবাদ (সিরাজগঞ্জ সদর উপজেলা)  ২নং ঝাঐল (কামারখন্দ উপজেলা)   আরও দেখুন   সিরাজগঞ্জ সদর উপজেলা  কামারখন্দ উপজেলা  সিরাজগঞ্জ জেলা   তথ্যসূত্র    বহিঃসংযোগ   বিষয়শ্রেণী:সিরাজগঞ্জ জেলার থানা বিষয়শ্রেণী:সিরাজগঞ্জ সদর উপজেলা বিষয়শ্রেণী:কামারখন্দ উপজেলা
জি-১৪ ইউরোপের ফুটবল দলের একটি সংস্থা। ইউরোপের ১৪টি শীর্ষস্থানীয় দলকে নিয়ে ২০০০ সালের সেপ্টেম্বরে এটি প্রতিষ্ঠিত হয়। উয়েফা ও ফিফার সাথে দরকষাকষিতে একতাবদ্ধ থাকার জন্য এই সংস্থা গঠিত হয়েছে। এখানে কেবলমাত্র আমন্ত্রণের মাধ্যমে নতুন সদস্য অন্তর্ভুক্ত করা হয়। ২০০২ সালের আগস্ট মাসে আরো চারটি দল এতে যোগদান করে, ফলে সদস্য সংখ্যা দাঁড়ায় ১৮তে। তবে সংস্থার নাম অপরিবর্তিত রয়েছে।  এটি মূলত একটি লবিং গ্রুপ হলেও, ইউরোপিয়ান সুপার লীগ তৈরির সাথে এই সংস্থার সম্পৃক্ততার খবর বিভিন্ন সময়ে গণমাধ্যমে এসেছে। তবে তারা প্রায়শই এটি অস্বীকার করেছে। যখন উয়েফা অংশগ্রহণকারী দলগুলোর সাথে আলোচনা ছাড়াই চ্যাম্পিয়নস লীগ থেকে দ্বিতীয় গ্রুপ পর্যায় বাদ দেয় তখন এটি একটি সাধারণ খবর ছিল। জি-১৪ এই ঘটনাকে তাদের প্রতিষ্ঠার যৌক্তিকতা হিসেবে দেখেছে। তাদের মতে ইউরোপের দলগুলোর কন্ঠ হিসেবে জি-১৪ এর প্রয়োজন রয়েছে।  জি-১৪ এর দলগুলো সাতটি বিভিন্ন দেশে ছড়িয়ে আছে ও তাদের মোট জাতীয় লীগ শিরোপার সংখ্যা প্রায় ২৫০। ইংল্যান্ড, স্পেন, ফ্রান্স, ও জার্মানির শীর্ষ বিভাগের তিনটি করে, ইতালির "সিরি এ" থেকে দুটি ও "সিরি বি" (জুভেন্টাস "সিরি বি"তে নেমে যাওয়ায়) থেকে একটি, নেদারল্যান্ড থেকে দুটি ও পর্তুগাল থেকে একটি দল জি-১৪ এর সদস্য। জি-১৪ সদস্যরা ইউরোপিয়ান কাপ/চ্যাম্পিয়নস লীগের ৫১টি আসরের ৪১টিতেই জিতেছে।  ২০০৪ সালের চ্যাম্পিয়নস লীগের ফাইনাল ১৯৯২ সালের পর প্রথম ফাইনাল যার একটি দল জি-১৪ এর বর্তমান কোন সদস্য অংশ নয়। এতে অংশ নেয় জি-১৪ সদস্য এফসি পোর্তো এবং অ-সদস্য এএস মোনাকো। এ পর্যন্ত মাত্র তিনটি ফাইনাল অনুষ্ঠিত হয়েছে যাতে জি-১৪ এর কোন বর্তমান সদস্য অংশ নেয়নি।  অন্যান্য প্রধান উয়েফা দলভিত্তিক প্রতিযোগিতা উয়েফা কাপে ১৪টি ফাইনালে জি-১৪ এর কোন সদস্য অংশ নেয়নি, এবং মাত্র ৩টি ফাইনালে দুটি দলই জি-১৪ এর সদস্য ছিল। ২০০৫ সালে ১৯৮৯ সালের পর জি-১৪ বহির্ভুত দল কোন ফাইনাল প্রথম অনুষ্ঠিত হয়, যাতে অংশ নেয় সিএসকেএ মস্কো ও স্পোর্টিং লিসবন। ২০০৬ সালে আবার জি-১৪ সদস্য বহির্ভুত দলের ফাইনালে অংশ নেয় সেভিলা ও মিডলসব্রো।   সদস্য  প্রতিষ্ঠাতা সদস্য, ২০০০   ইন্টারন্যাজিওন্যালে (ইতালি)   জুভেন্টাস (ইতালি)   এসি মিলান (ইতালি)   লিভারপুল (ইংল্যান্ড)   ম্যানচেস্টার ইউনাইটেড (ইংল্যান্ড)   মার্সেই (ফ্রান্স)   প্যারিস সেইন্ট-জার্মেইন (ফ্রান্স)   বায়ার্ন মিউনিখ (জার্মানি)   বরুসিভা ডর্টমুন্ড (জার্মানি)   আয়াক্স (নেদারল্যান্ড)   পিএসভি আইন্দোভেন (নেদারল্যান্ড)   এফসি পোর্তো (পর্তুগাল)   বার্সেলোনা (স্পেন)   রিয়াল মাদ্রিদ (স্পেন)  নতুন সদস্য, ২০০২   আর্সেনাল (ইংল্যান্ড)   লিওন (ফ্রান্স)   বেয়ার লেভারকুজেন (জার্মানি)   ভালেনসিয়া (স্পেন)   বহিঃসংযোগ   Official Website  Unofficial G-14 Member News  Times Columnist - The name that strikes fear in the hearts of Europe's elite clubs: Bolton   বিষয়শ্রেণী:ফুটবল সংস্থা বিষয়শ্রেণী:আন্তর্জাতিক সংস্থা বিষয়শ্রেণী:জি-১৪-এর ক্লাব বিষয়শ্রেণী:আন্তর্জাতিক ক্রীড়া সংস্থা
পীর ঠাকুরবর হলেন ভারতের পশ্চিমবঙ্গের উত্তর চব্বিশ পরগনা জেলার ইছাপুর-গোবরডাঙা-খাঁটুরা অঞ্চলের চারঘাটের মুসলমান সম্প্রদায়ের একজন বিশিষ্ট পীর। এই পীর ব্রাহ্মণ সন্ন্যাসীর বেশে থাকতেন বলে সাধারণ মানুষ তাকে 'ঠাকুর' বলত এবং তার বরলাভ করে রোগীরা আরোগ্যলাভ করত বলে তার নাম 'ঠাকুরবর' হয়েছে। ইনি দক্ষিণ চব্বিশ পরগনার পীর মোবারক বড়খাঁ গাজীর সঙ্গে সম্পর্কিত বলে মনে করা হয়।ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২১৪-২১৫  পীর সম্পর্কিত কিংবদন্তি কিংবদন্তি অনুযায়ী, পীর ঠাকুরবরের আসল নাম কামদেব বন্দ্যোপাধ্যায় (রায়)। তিনি ছিলেন বৃহত্তর যশোর জেলার লাউজানির (প্রাচীন নাম ব্রাহ্মণনগর) হিন্দু ব্রাহ্মণ্য ধর্মাবলম্বী রাজা মুকুট রায়ের সর্বকনিষ্ঠ পুত্র। ষোড়শ শতাব্দীতে ইসলাম প্রচারক পীর বড়খাঁ গাজীর সঙ্গে যুদ্ধে পরাজয়ের পর রাজা মুকুট রায়, তার পুত্র ও কন্যা চম্পাবতী ইসলাম ধর্ম গ্রহণ করেন। চম্পাবতীর সঙ্গে গাজীর বিয়ে হয়। গাজীর সঙ্গে কামদেব ও চম্পাবতী তৎকালীন খুলনা জেলার লাবসা গ্রামে চলে যান; কিন্তু মনোমালিন্য হওয়ায় চম্পাবতী আত্মহত্যা করেন আর কামদেব বর্তমান উত্তর চব্বিশ পরগনার বসিরহাট মহকুমার চারঘাট গ্রামে চলে আসেন। এখানে এসে তিনি সাধনাবলে পীর পর্যায়ে উন্নীত হন এবং স্থানীয় মানুষজনের কাছ থেকে যথাযোগ্য সম্মান অর্জন করেন।চক্রবর্তী, বরুণ, "লোকসংস্কৃতি কোষ", প্রথম সংস্করণ, পৃষ্ঠা: ১৫৯যশোর খুলনার ইতিহাস-২য় খণ্ড, সতীশচন্দ্র মিত্র, দ্বিতীয় সংস্করণ, প্রকাশ: ২০১১, পৃষ্ঠা: ৪৪, ISBN 984715143  কথিত আছে, ইনি বুকে হাড়ি নিয়ে নিকটস্থ যমুনা নদী পার হয়ে চারঘাট গ্রামে উপস্থিত হন; এজন্য তার পারের ঘাটটিকে 'হেড়ের ঘাট' বলা হয়। তিনি চারঘাট বাঁওড়ের কাছে এসে একটি কুটির নির্মাণ করে বাস করতে থাকেন। তিনি একটি বাঘ এবং একটি কুমির পুষেছিলেন, যারা গভীর রাতে তার সঙ্গে দেখা করতে আসত। তিনি ছিলেন বাকসিদ্ধ পুরুষ; যে কোনো ব্যাধিগ্রস্ত রোগীকে তিনি সুস্থ করতে পারতেন। শোনা যায়, তিনি নাকি যশোহরের মহারাজা প্রতাপাদিত্যের সংস্পর্শেও এসেছিলেন। প্রতাপাদিত্য তার আস্তানায় নিয়মিত আসতেন ও শ্রদ্ধানিবেদন করতেন।  চারঘাটের পাশে কাঁচদহ গ্রামের হরি শুঁড়ি নামক এক ব্যক্তির পীরের কৃপায় খুব উন্নতি হয়ে এখানে এসে বসতি স্থাপন করে। প্রচুর ধনসম্পদের মালিক হয়ে সে পীরকে উপেক্ষা করতে থাকে; এমনকি, প্রতাপাদিত্যের বিরাগভাজন হাওয়ায় হরি নানা বিপজ্জনক পরিস্থিতে পড়ে। শেষপর্যন্ত পীরের অভিশাপে হরি সপরিবারে যমুনায় প্রাণত্যাগ করে ধ্বংস হয়; সেজন্য, যমুনার এই স্থানকে লোকে আজও 'হরে শুঁড়ির দহ' বলে।  পীর ঠাকুরবরের দরগাহ দরগাহের সেবায়েতরা বংশপরম্পরায় মুসলিম। তারা প্রতিদিন ধূপ-বাতি জ্বালিয়ে নানা উপচারে শিরনি দিয়ে পীরকে শ্রদ্ধা নিবেদন করেন। পীরের সমাধিস্তম্ভটি উপবীত-বেষ্টিত ছিল কিছুকাল আগে (১৯৬০-এর দশক) পর্যন্তও; সমাধির পাশে একটি জপমালা রাখা আছে। দরগাহের দুটি ইটের উপর আরবি হরফে খোদিত লিপি আছে, যার পাঠোদ্ধার করা আজও সম্ভব হয়নি৷ ঠাকুরবরের এই দরগাহে ফুল-বেলপাতা দিয়ে নিত্যপূজার রীতি প্রচলিত আছে। হিন্দু-মুসলমান নির্বিশেষে প্রত্যেকে বিবাহাদি অনুষ্ঠানের সময় দরগাহে পীরের কাছে আশীর্বাদ চেয়ে নেন। তথ্যসূত্র     বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাংলার সংস্কৃতি বিষয়শ্রেণী:পীর বিষয়শ্রেণী:ইসলাম ধর্মীয় ব্যক্তিত্ব বিষয়শ্রেণী:উত্তর চব্বিশ পরগনা জেলা
থাম্ব|250px|কাপুচিনো কফি, উপরে ফেনা এবং চকলেট কাপুচিনো বা কাপ্পুচ্চিনো () কফির তৈরি এক ধরনের পানীয় যা এসপ্রেসো, গরম দুধ এবং ফুটন্ত দুধের ফেনা দিয়ে তৈরি করা হয়। কাফে লাতে বা দুধ-কফির থেকে কাপুচিনোতে ফুটন্ত বা ঘন দুধের পরিমাণ অনেক কম থাকে। কাপুচিনো কফি সাধারণত চিনামাটির কাপে পরিবেশন করা হয়। কাপুচিনোর উপরের দুধ-ফেনা অন্তরক হিসেবে কাজ করে এবং কফি বেশি সময় ধরে গরম রাখে।  কাপ্পুচ্চিনো শব্দটি ইতালীয় ভাষা থেকে এসেছে, যার অর্থ "ছোট ঢাকনি"। ইতালির কাপ্পুচ্চো নামের একদল পাদ্রি সর্বদা মাথায় সাদা রঙের ঢাকনি বা হুড পড়তেন। এই সাদৃশ্য থেকেই কাপ্পুচ্চিনো কফির নাম এসেছে।  কাপুচিনো তৈরিকারী এসপ্রেসো কফি মেশিনও ইতালিতেই প্রথম উদ্ভাবিত হয়। ইতালি থেকে দ্বিতীয় বিশ্বযুদ্ধের পরে এটি পশ্চিমা বিশ্বের সর্বত্র ধীরে ধীরে ছড়িয়ে পড়ে। ১৯৯০-এর দশকের দিকে উত্তর আমেরিকাতে বিভিন্ন ব্র্যান্ডের কফির দোকানের প্রসার ঘটলে সেখানে কাপুচিনোর প্রচলন বেড়ে যায়।  বিষয়শ্রেণী:কফি বিষয়শ্রেণী:ইতালীয় রান্না বিষয়শ্রেণী:কফি পানীয় বিষয়শ্রেণী:ইতালীয় রন্ধনশৈলী
বর্ষিজোড়া ইকোপার্ক বাংলাদেশের মৌলভীবাজার জেলায় অবস্থিত একটি সংরক্ষিত এলাকা। এই ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। ইকোপার্কটিতে রয়েছে ঘন গাছ-গাছালি ও জীববৈচিত্রের সমাহার। এখানে কটেজ ও পিকনিক কর্নার রয়েছে।   জীববৈচিত্র্য    উদ্ভিদবৈচিত্র্য  ইকোপার্কটিতে রয়েছে ঘন গাছ-গাছালি এবং নানা প্রকার প্রাকৃতিক উদ্ভিদ ও বৃক্ষরাজি। এগুলোর মধ্যে চাপালিশ, শাল, গর্জন, চম্পাফুল, জারুল, মিনজিরি, চাউ, ঝাউ, কড়ই, জলপাই, আম, কাঁঠাল, নারিকেল, সুপারি, কামরাঙ্গা, চালতা, আগর, কৃষ্ণচূড়া, শিমুল, বাজনা, নাগেশ্বর, বকুল, হিজল, ডুমুর এবং বিবিধ বেত উল্লেখযোগ্য। এছাড়াও নানা প্রজাতির গুল্ম, বীরুত্ এবং লতাও এখানে দেখা যায়।  শকুনের নিরাপদ এলাকা শকুনের নিরাপদ এলাকা-১ তফসিল অনুসারে বর্ষিজোড়া ইকোপার্ক শকুনের জন্য নিরাপদ বলে ঘোষিত।   তথ্যসূত্র    বহিঃসংযোগ   বিষয়শ্রেণী:বাংলাদেশের ইকোপার্ক বিষয়শ্রেণী:সিলেট জেলার দর্শনীয় স্থান বিষয়শ্রেণী:মৌলভীবাজারের দর্শনীয় স্থান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা বিষয়শ্রেণী:বাংলাদেশের উদ্যান
শ্যাম সুন্দর পাতিদার মধ্য প্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫২, ১৯৫৭, ১৯৬২, ১৯৭২, ১৯৮০ এবং ১৯৮৫ সালের সাধারণ নির্বাচনে বিজয়ী হয়ে মধ্যপ্রদেশ বিধানসভায় মন্দসৌর বিধানসভা কেন্দ্রের প্রতিনিধিত্ব করেছিলেন।    তথ্যসূত্র   বিষয়শ্রেণী:মধ্যপ্রদেশ বিধানসভার সদস্য বিষয়শ্রেণী:মধ্যপ্রদেশ বিধানসভার সদস্য ১৯৫৭-১৯৬২ বিষয়শ্রেণী:মধ্যপ্রদেশ বিধানসভার সদস্য ১৯৬২-১৯৬৭ বিষয়শ্রেণী:মধ্যপ্রদেশ বিধানসভার সদস্য ১৯৭২-১৯৭৭ বিষয়শ্রেণী:মধ্যপ্রদেশ বিধানসভার সদস্য ১৯৮০-১৯৮৫ বিষয়শ্রেণী:মধ্যপ্রদেশ বিধানসভার সদস্য ১৯৮৫-১৯৯০ বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ
মারিয়া আলেকসান্দ্রোভনা কোজেভনিকোভা ( ; জন্ম: ১৪ নভেম্বর, ১৯৮৪) একজন রুশ অভিনেত্রী ও রাজনীতিবিদ।  ২০১১ সালের নভেম্বরে কোজেভনিকোভা রাশিয়ার সবচেয়ে কাঙ্খিত নারী নির্বাচিত হন  তিনি রাশিয়ান ফেডারেশনের স্টেট ডুমার ডেপুটি ছিলেন (২০১১-২০১৬)।    তথ্যসূত্র    বাহ্যিক লিঙ্কগুলি        বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ টেলিভিশন উপস্থাপিকা বিষয়শ্রেণী:২১শ শতাব্দীর রুশ নারী রাজনীতিবিদ বিষয়শ্রেণী:সংযুক্ত রাশিয়ার রাজনীতিবিদ বিষয়শ্রেণী:মস্কোর অভিনেত্রী বিষয়শ্রেণী:২১শ শতাব্দীর রুশ অভিনেত্রী বিষয়শ্রেণী:রুশ টেলিভিশন অভিনেত্রী বিষয়শ্রেণী:রুশ চলচ্চিত্র অভিনেত্রী বিষয়শ্রেণী:রুশ অভিনয়শিল্পী-রাজনীতিবিদ বিষয়শ্রেণী:রাশিয়ান একাডেমি অফ থিয়েটার আর্টস প্রাক্তন শিক্ষার্থী
উলিপুর উপজেলা বাংলাদেশের কুড়িগ্রাম জেলার একটি প্রশাসনিক এলাকা। এটি দেশের বৃহৎ উপজেলা সমূহের মধ্যে একটি।   অবস্থান ও আয়তন  কুড়িগ্রাম জেলা সদর হতে ১৮ কিলোমিটার দক্ষিণে ২৫°৩৩´ থেকে ২৫°৪৯´ উত্তর অক্ষাংশ এবং ৮৯°২৯´ থেকে ৮৯°৫১´ পূর্ব দ্রাঘিমাংশে উলিপুর উপজেলার অবস্থান। এ উপজেলার উত্তরে কুড়িগ্রাম সদর উপজেলা ও রাজারহাট উপজেলা, দক্ষিণে গাইবান্ধা জেলার সুন্দরগঞ্জ উপজেলা ও চিলমারী উপজেলা, পূর্বে রৌমারী উপজেলা ও ভারতের আসাম, পশ্চিমে রংপুর জেলার পীরগাছা উপজেলা ও গাইবান্ধা জেলার সুন্দরগঞ্জ উপজেলা।   আয়তন  উলিপুর উপজেলার আয়তন ৫০৪.১৯ বর্গ কিলোমিটার।   প্রশাসনিক এলাকা  উলিপুর উপজেলায় রয়েছে একটি পৌরসভা, ১৩টি ইউনিয়ন পরিষদ, ১৪৭টি মৌজা এবং ৩৫৮টি গ্রাম। এ উপজেলার প্রশাসনিক কার্যক্রম উলিপুর থানাধীন।  পৌরসভা:  উলিপুর পৌরসভা ইউনিয়নসমূহ:  দূর্গাপুর  বেগমগঞ্জ  বুড়াবুড়ি  বজরা  দলদলিয়া  ধামশ্রেণী  ধরণীবাড়ী  গুনাইগাছ ইউনিয়ন  হাতিয়া  পান্ডুল  সাহেবের আলগা  তবকপুর  থেতরাই   জনসংখ্যার উপাত্ত  ২০১১ সালের আদমশুমারী অনুযায়ী উলিপুর উপজেলার মোট জনসংখ্যা ৪,১০,৮৯০ জন। এর মধ্যে পুরুষ ১,৯৮,৬২৫ জন ও মহিলা	২,১২,২৬৫ জন।   শিক্ষা  ২০১১ সালের আদমশুমারি অনুযায়ী উলিপুর উপজেলার সাক্ষরতার হার ৫৫.৪০% (পুরুষ ৫৮.৪৫%, মহিলা ৫৩.৯১%)। এ উপজেলায় ৮টি কলেজ (১টি সরকারি কলেজ), ৬২টি মাধ্যমিক বিদ্যালয় (১টি সরকারি মাধ্যমিক বিদ্যালয়), ২৪২টি প্রাথমিক বিদ্যালয় (১১টি সরকারি প্রাথমিক বিদ্যালয়), ৫৫টি মাদ্রাসা (৪০টি দাখিল, ৬টি আলিম, ৮টি ফাজিল ও ১টি কামিল মাদ্রাসা) রয়েছে।  শিক্ষা প্রতিষ্ঠান   স্কুল এন্ড কলেজ   উলিপুর এম, এস স্কুল এন্ড কলেজ   কৃষ্ণ মঙ্গল স্কুল এন্ড কলেজ   উমানন্দ স্কুল এন্ড কলেজ   হযরত ফাতেমা (রাঃ) পৌর বাঃ স্কুল এন্ড কঃ  কলেজ   উলিপুর সরকারী ডিগ্রী কলেজ   উলিপুর মহিলা ডিগ্রী কলেজ   এম এ মতিন কারিগরি ও কৃষি কলেজ   উলিপুর আদর্শ কলেজ   পাঁচপীর ডিগ্রী কলেজ   বজরা এল কে আমিন ডিগ্রী কলেজ   গুনাইগাছ ডিগ্রী কলেজ   বজরা কলেজ   থেতরাই এ জে কলেজ   মন্ডলের হাট কলেজ   মেধা বিকাশ টেকনিক্যাল এন্ড বি এম কলেজ   নামাজের চর কলেজ  মাদ্রাসা   সাতদরগা নেছারিয়া আলীয়া মাদ্রাসা (১৯৫২)  কামাল খামার দ্বিমুখী সিনিয়র মাদ্রাসা (১৯৫৪)  নুরেশ্বর আমীনিয়া মাদ্রাসা (১৯৫৪)  নাগড়াকুড়া দারুল উলুম দাখিল মাদ্রাসা   অর্থনীতি    মোট আবাদী জমির পরিমাণঃ ২৮,২৫০ একর  অর্থকরী ফসলঃ ধান, গম, সবজি,আলু, পাঠ, আখ প্রভৃতি  শিল্প প্রতিষ্ঠানের সংখ্যাঃ মোট ৭৩০টি, কুটির শিল্প- ৭৩০টি  পেশাঃ প্রাধান পেশা হচ্ছে কৃষি কাজ,তাছারাও আছে চাকরিজীবী,কামার,কুমার,জেলে ইত্যাদি।  পাকা রাস্তাঃ ১৮০কি. মি  কাঁচা রাস্তাঃ ৪৪৬ কি. মি.  দর্শনীয় স্থান   জিয়া পুকুর  জালার পীরের দরগাহ  সাত দরগাহ মাজার  প্রাচীন কাজির মসজিদ  ঠাঁকুরবাড়ি মন্দির  ব্রহ্মপুত্র নদ  তিস্তা নদী  নাওডাঙ্গার বিল  দাগারকুটি বধ্যভূমি স্মৃতিসৌধ  পাঁচপীর রেলওয়ে স্টেশন, দুর্গাপুর  পানের বড়জ, পান্ডুল  কাঁচারী পুকর  কাশির খামার জমে মসজিদ  বাহারের ঘাট  টি বাধ, নাগরাকুড়া  মুন্সিবাড়ি   উল্লেখযোগ্য ব্যক্তি   এ কে এম মাইদুল ইসলাম  ভূপতি ভূষণ বর্মা  আককাছ আলী সরকার   আরও দেখুন    কুড়িগ্রাম জেলা;  রংপুর বিভাগ।   তথ্যসূত্র    বহিঃসংযোগ     কুড়িগ্রাম জেলা তথ্য বাতায়ন    বিষয়শ্রেণী:কুড়িগ্রাম জেলার উপজেলা
১৯৭১ সালের অসহযোগ আন্দোলন হচ্ছে সেবছরের মার্চে পাকিস্তানের সামরিক সরকারের বিরুদ্ধে আওয়ামী লীগ ও সাধারণ জনগণ কর্তৃক তৎকালীন পূর্ব পাকিস্তানে (বর্তমান বাংলাদেশ) পরিচালিত একটি ঐতিহাসিক আন্দোলন। ১ মার্চে পাকিস্তানের জাতীয় পরিষদের অধিবেশন স্থগিতের ঘোষণার পর জনগণের স্বতস্ফুর্ত আন্দোলন শুরু হলেও আনুষ্ঠানিকভাবে শেখ মুজিবুর রহমানের আহ্বানে ২ মার্চে অসহযোগ আন্দোলন শুরু হয়ে ২৫ মার্চ পর্যন্ত চলমান থাকে। মোট ২৫ দিন স্থায়ী হয় এই আন্দোলন। এই আন্দোলনের মুখ্য উদ্দেশ্য ছিল, পাকিস্তানের কেন্দ্রীয় সরকার থেকে পূর্ব পাকিস্তানের স্বায়ত্তশাসন নিশ্চিত করা। ২৫ মার্চে মধ্যরাত থেকে পাকিস্তানি সেনাবাহিনীর পরিচালিত গণহত্যা অপারেশন সার্চলাইটের প্রেক্ষিতে শেখ মুজিবুর রহমান বাংলাদেশের স্বাধীনতা ঘোষণা করলে মুক্তিযুদ্ধ শুরু হওয়ার পাশাপাশি এই আন্দোলনের ইতি ঘটে। এর চুড়ান্ত ফলাফল হিসেবে একই বছরের ১৬ ডিসেম্বরে বাংলাদেশ নামক স্বাধীন রাষ্ট্রের অভ্যূদয় হয়। বাকি অংশ পড়ুন...
thumb|Video of a single beating cardiomyocyte, taken from an open-access article co-authored by Yamanaka. Isolating cells by cell type is an important step in stem cell therapy. শিনিয়া ইয়ামানাকা একজন জাপানি নোবেল বিজয়ী স্টেম সেল গবেষক। তিনি ইউনিভার্সিটি অব ক্যালিফোর্নিয়া, সান ফ্রান্সিস্কো এর অ্যানাটমির অধ্যাপক।  জীবনী ইয়ামানাকা কোবে বিশ্ববিদ্যালয় থেকে ১৯৮৭ সালে এমডি এবং ওসাকা সিটি ইউনিভার্সিটি থেকে ১৯৯৩ সালে পিএইচডি ডিগ্রি অর্জন করেন। তিনি ১৯৯৬ থেকে ১৯৯৯ সাল পর্যন্ত ওসাকা সিটি ইউনিভার্সিটিতে সহকারী অধ্যাপক হিসেবে কর্মরত ছিলেন।  তথ্যসূত্র  বিষয়শ্রেণী:জাপান বিষয়শ্রেণী:১৯৬২-এ জন্ম বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:জাপানি নোবেল বিজয়ী বিষয়শ্রেণী:কিয়োতো বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:জাপানি জীববিজ্ঞানী বিষয়শ্রেণী:কোষ জীববিজ্ঞানী বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:ক্যালিফোর্নিয়া বিশ্ববিদ্যালয়, সান ফ্রান্সিস্কোর শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, সান ফ্রান্সিসকোর প্রাক্তন শিক্ষার্থী
১৫৮২ সালের অক্টোবর মাসে ক্যালেন্ডার পরিবর্তনের প্রধান কারণ ছিল জুলিয়ান ক্যালেন্ডার এর ত্রুটি এবং আরও সঠিক সৌর বছরের সময় মাপার প্রয়োজন। এই পরিবর্তনটি গ্রেগরিয়ান ক্যালেন্ডার চালু করার মাধ্যমে হয়েছিল।   __NOTOC__  গুরুত্বপূর্ণ ইতিহাস   পটভূমি:  1. জুলিয়ান ক্যালেন্ডার ত্রুটি: জুলিয়ান ক্যালেন্ডার প্রতি বছরে ১১ মিনিট ১৪ সেকেন্ড বেশি গণনা করত। এই অতিরিক্ত সময়ের কারণে প্রকৃত সৌর বছরের (365.2422 দিন) সাথে ক্যালেন্ডারের বছর মিলছিল না। প্রতি ১২৮ বছরে এই ত্রুটি ১ দিন বাড়ত।  2. ঈস্টারের তারিখ সমস্যাঃ খ্রিস্টান চার্চের জন্য "ঈস্টার" একটি গুরুত্বপূর্ণ ধর্মীয় উৎসব। এটি বসন্ত বিষুবের (Spring Equinox) সময়ের ওপর নির্ভর করে উদযাপিত হতো। জুলিয়ান ক্যালেন্ডারের কারণে, বসন্ত বিষুবের সময় ধীরে ধীরে পিছিয়ে যাচ্ছিল।  সমাধান:  পোপ গ্রেগরি XIII 1582 সালে এই সমস্যার সমাধান করতে গ্রেগরিয়ান ক্যালেন্ডার প্রবর্তন করেন। এই ক্যালেন্ডার জুলিয়ান ক্যালেন্ডারের থেকে বেশি সঠিক ছিল এবং বসন্ত বিষুবকে সঠিক সময়ে ফিরিয়ে আনে।  ক্যালেন্ডার পরিবর্তনের ধাপ:  1. 1582 সালের অক্টোবর মাসে ১০ দিন বাদ দেওয়া হয়। ৪ অক্টোবরের পরের দিন ছিল ১৫ অক্টোবর। এর ফলে, ক্যালেন্ডার আবার প্রকৃত সৌর বছরের সাথে সামঞ্জস্য হয়।  2. লিপ ইয়ার নিয়ম পরিবর্তন: গ্রেগরিয়ান ক্যালেন্ডারে প্রতি ৪০০ বছরে ৩ দিন কম লিপ ইয়ার হয়। নতুন নিয়ম অনুযায়ী, শতকের বছরগুলো লিপ ইয়ার হবে কেবল তখনই, যখন তা ৪০০ দিয়ে বিভাজ্য (যেমন 1600 এবং 2000)।  ক্যালেন্ডার গ্রহণের বিস্তার:  প্রথমে এই ক্যালেন্ডার কেবল ক্যাথলিক দেশগুলোতে (ইতালি, স্পেন, পর্তুগাল, এবং পোল্যান্ড) চালু হয়। পরে প্রোটেস্ট্যান্ট এবং অন্যান্য দেশগুলো ধীরে ধীরে এটি গ্রহণ করে। ব্রিটেন ১৭৫২ সালে এবং রাশিয়া ১৯১৮ সালে এটি গ্রহণ করে।  এই পরিবর্তনের প্রভাব:  বিজ্ঞান ও জ্যোতির্বিজ্ঞানে সঠিকতার উন্নতি হয়।  বিশ্বজুড়ে সময় গণনার একতা প্রতিষ্ঠিত হয়।  এটি শুধু একটি ক্যালেন্ডার পরিবর্তন ছিল না, বরং সময় গণনার একটি বৈপ্লবিক পরিবর্তন ছিল।   ঘটনাবলী    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    অজানা/অমীমাংসিত তারিখের ঘটনাবলী    জন্ম    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    মৃত্যু    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর   বিষয়শ্রেণী:১৫৮২
পাপ্পুর বিয়ে ২০২১ সালের প্রণয়ধর্মী হাস্যরসাত্মক বাংলা চলচ্চিত্র। ছবির চিত্রনাট্য লিখেছেন ও ছবিটি পরিচালনা করেছেন অ্যান্টনি জান, চিন্ময়ানাথ এবং সন্দীপ সাহা ছবিটি প্রযোজনা করেছেন, ছবিতে সঙ্গীত দিয়েছেন উৎসব মণ্ডল। ছবিতে প্রধান চরিত্রে অভিনয় করেছেন টাব্বু এবং পাম্পি সাহা (তারা দুজনই এই ছবিটির মাধ্যমে চলচ্চিত্রে আত্মপ্রকাশ করেন)  পার্শ্ব চরিত্রে অভিনয় করেছেন বিশ্বজিৎ চক্রবর্তী, সোমা চক্রবর্তী, বরুণ চক্রবর্তী প্রমুখ। ১৯ মার্চ ২০২১ সালে ছবিটি প্রেক্ষাগৃহে মুক্তি পায়।   অভিনয়ে    টাব্বু – পাপ্পু  পাম্পি সাহা – মিঠাই  বিশ্বজিৎ চক্রবর্তী – পাপ্পুর বাবা  সোমা চক্রবর্তী – পাপ্পুর মা  বরুণ চক্রবর্তী  অনুরাভ দত্ত   তথ্যসূত্র     বহিঃসংযোগ   বিষয়শ্রেণী:২০২১-এর চলচ্চিত্র বিষয়শ্রেণী:২০২১-এর হাস্যরসাত্মক চলচ্চিত্র